**Vedtekter for Nannestad Kunstforening**

**§1 Formål**

Nannestad Kunstforenings formål er å fremme og formidle interessen for kunst og kultur.

**§2 Medlemskap**

Som medlemmer kan opptas privatpersoner, firmaer, foreninger og institusjoner. Medlemskap opphører ved utmeldelse. Dersom en unnlater å betale kontingent et kalenderår, opphører medlemskapet automatisk det påfølgende år.

**§3 Organisasjon**

Foreningens organer er

1. Årsmøte
2. Styret

**§4 Årsmøte**

**4.1 Tidspunkt**

Årsmøte holdes innen utgangen av april. Medlemmer skal varsles 3 uker før møtedato. Saker som medlemmene ønsker å fremme, må være styret i hende skriftlig innen en uke før møtet.

**4.2**

**Saker årsmøte skal behandle**

1. Styrets beretning og revidert regnskap
2. Fastsettelse av medlemskontingent
3. Eventuelle innkomne saker
4. Valg av styre
5. Valg av revisor
6. Valg av valgkomite

Valgkomiteen skal bestå av tre personer som velges slik at max to medlemmer er på valg hvert år. Valgkomiteen innhenter, vurderer og fremmer forslag til styremedlemmer og revisor.

**4.3**

Medlemmer som har betalt fjorårets kontingent, har stemmerett. Medlemmene skal registreres før årsmøtet settes. Hvert medlemskap teller en stemme.

**4.4**

**Valg**

Alle valg skjer ved simpelt flertall. Hvert styremedlem velges ved særskilt valg. Hvis en kandidat ikke har fått mer enn halvparten av de avgitte stemmene, foretas omvalg mellom de to kandidatene som har fått flest stemmer.

**§5 Styret**

Styret skal bestå av minst fem faste medlemmer og inntil 2 varamedlemmer. Varamedlemmene kan møte på alle styremøtene med talerett, og har stemmerett dersom det er forfall fra ordinært styremedlem. Bare halvparten av styremedlemmene bør være på valg ved det enkelte årsmøte. Styremedlemmer velges for to år om gangen. Styret konstituerer seg selv, med unntak av leder, sekretær og kasserer som velges direkte på årsmøte.

Det tilkommer styret

1. Å lede foreningen i samsvar med formål og disponible økonomiske midler.
2. Å fastsette foreningens resultatregnskap og balanse som sammen med årsmelding fremlegges for årsmøtet.
3. Å utarbeide mandat for de råd og utvalg styret finner det hensiktsmessig å nedsette.
4. Å utarbeide aktivitets – og utstillingsprogram.
5. Å forsikre seg om at foreningen drives etter etiske retningslinjer i henhold til gjeldende lov – og regelverk.

Styret er beslutningsdyktig når minst tre styremedlemmer er til stede. Ved stemmelikhet er leders stemme avgjørende.

**§6 Forpliktelse av foreningen**

Foreningens signatur tegnes av styrets leder sammen med et styremedlem.

**§7 Ekstraordinært årsmøte**

Ekstraordinært årsmøteinnkalles hvis det kreves skriftlig av minst 1/10 av foreningens medlemmer eller minst 2/3 av styrets. Ekstraordinærtårsmøtemed dagsorden bekjentgjøres med brev til samtlige medlemmer med minst en måneds varsel. Det ekstraordinære årsmøte*t*kan bare behandle saker som er årsak til innkallingen.

**§8 Vedtekstendring**

Årsmøtet kan endre vedtektene dersom forslaget får støtte av minst 2/3 av de avgitte stemmene.

**§9 Oppløsing av foreningen**

Foreningen kan oppløses etter 3/4 flertall på to årsmøter etter hverandre. Ved oppløsing skal det med simpelt flertall vedtas hva som skal skje med foreningens midler.